b'\n_START_ARTICLE_\nPojasni mi ljubezen\n_START_SECTION_\nVsebina\n_START_PARAGRAPH_\nSkozi branje romana spoznamo tri glavne osebe, ki so se zapletle v ljubezenski trikotnik. Zgodba se pri\xc4\x8dne odvijati decembrskega jutra na vlaku, ki je namenjen proti Benetkam, na katerem se spoznata glavna protagonistka romana, ter 40- letni urednik. Oba presene\xc4\x8dena ugotovita, da sta namenjena na te\xc4\x8daj meditacije. V Benetkah pre\xc5\xbeivita veliko \xc4\x8dasa skupaj, imata skupno sobo v hotelu, skupaj zajtrkujeta, ter se sprehajata, nato jo urednik prime za roko, saj ho\xc4\x8de preveriti, kako usklajeno hodita v dvoje. Ona mu to dovoli, kljub temu da jo doma \xc4\x8daka njen 33-letni partner, ki niti ne sluti kaj se z njo dogaja, medtem ko je odsotna. Nato se je njuno dru\xc5\xbeenje vedno bolj bli\xc5\xbealo proti koncu, urednik pa je \xc4\x8dedalje bolj \xc4\x8dutil, da \xc5\xbeenska v katero se je zaljubil v teh nekaj dneh, ni ve\xc4\x8d ista kot je bila. Na poti domov, proti Mariboru sta se obna\xc5\xa1ala tako, kot da se ne poznata. Njen partner, pa doma preureja njuno stanovanje in kmalu zasluti, da ima morda drugega. Medtem ji tudi urednik po\xc5\xa1ilja sms sporo\xc4\x8dila in se \xc5\xbeeli dobivati z njo. Iz obupa se protagonistka romana za\xc4\x8dasno izseli iz skupnega stanovanja in izklopi svoj mobilni telefon, da je tudi urednik ne more priklicati. Za\xc4\x8dasno se namesti v o\xc4\x8detovo stanovanje, ki ga ima v Se\xc5\xbeani. Vendar ne zdr\xc5\xbei dolgo, saj se kmalu dogovori za sre\xc4\x8danje z urednikom in se dobita v Piranu. Za razliko od njenega partnerja, ki je zna\xc4\x8dajsko umirjen in potrpe\xc5\xbeljiv, si urednik \xc5\xbeeli biti na jasnem, a ona je \xc4\x8dedalje bolj zmedena. Spra\xc5\xa1uje se, ali je sposobna ljubiti oba, za nasvet vpra\xc5\xa1a svojega o\xc4\x8deta. Mine nekaj mesecev in kmalu pride pomlad. Vse se zaplete, ko ji urednik napi\xc5\xa1e pismo, v katerem ji postavi ultimat, saj \xc5\xbeeli postaviti zadeve tja, kamor sodijo. Tako je glavna protagonistka postavljena pred te\xc5\xbeko odlo\xc4\x8ditvijo, saj se more odlo\xc4\x8diti samo za enega mo\xc5\xa1kega. Iz vsega povedanega je razvidno, da roman nima namena odgovarjati na vpra\xc5\xa1anje, ki se zastavljajo okrog naslova, temve\xc4\x8d se trudi pojasnjevati in utemeljevati bivanjsko upravi\xc4\x8denost protagonistov.\n_START_SECTION_\nZbirka\n_START_PARAGRAPH_\nBro\xc5\xa1irana zbirka KUD-da Lema'